கேள்வி: சச்சார் குழு என்பது என்ன?
பதில்: 2005 மார்ச்சில், அப்போதைய இந்தியப் பிரதமர் மன்மோகன் சிங், தில்லி உயர் நீதிமன்றம் முன்னாள் தலைமை நீதியரசர் இராஜேந்தர் சச்சார் தலைமையில் ஏழு பேர் கொண்ட உயர் நிலைக் குழுவை அமைத்து. இந்தக் குழுவுக்கு இந்தியாவில் உள்ள முஸ்லிம்களின் சமூக, பொருளாதார மற்றும் கல்வி நிலையை ஆய்வு செயும் பணி ஒப்படைக்கபட்டது. குழு தனது அறிக்கையை 2006 இல் சமர்ப்பித்தது. இந்த அறிக்கை 2006 நவம்பர் 30 இல் பொது களத்துக்கு கிடைத்தது. 403 பக்க அறிக்கையில் இந்தியாவில் முஸ்லிம்களையும் உள்ளடக்கிய வளர்ச்சிக்கான பரிந்துரைகளும் தீர்வுகளும் இருந்தன.https://www.gktoday.com/gk/10-years-of-sachar-committee-report/
கேள்வி: சச்சார் குழு - அறிக்கை என்பது என்ன?
பதில்: பிரதமர் மன்மோகன் சிங் நியமித்த இந்தக் குழுவுக்கு தில்லி உயர் நீதிமன்றம் முன்னாள் தலைமை நீதிபதி இராஜேந்தர் சச்சார் தலையையிலான ஆறு உறுப்பினர்கள் இருந்தனர். இந்த குழு 403 பக்க அறிக்கையைத் தயாரித்து இந்தியப் பாராளுமன்றத்தின் கீழ் சபையான மக்களவை (இந்தியா)யில் 2006 நவம்பர் 30 அன்று வழங்கியது. இந்த அறிக்கை முஸ்லீம் சமூகம் எதிர்கொள்ளும் பிரச்சினைகள் மற்றும் இந்திய பொது வாழ்க்கையில் அவர்களின் பிரதிநிதித்துவம் ஆகியவற்றை குறிப்பிடுகிறது. இந்துக்களுடன் ஒப்பிடுகையில் முஸ்லிம் சமூகத்தில் அதிக பிறப்பு விகிதம் குறித்து இந்த அறிக்கை அவதானித்தது: 2100 க்குள் முஸ்லிம்களின் விகிதம் இந்திய மக்கள்தொகையில் 17% முதல் 21% வரை இருக்கும் என்று குழு மதிப்பிட்டுள்ளது. இந்திய வாழ்வின் பொருளாதார, அரசியல் மற்றும் சமூக முக்கிய நீரோட்டத்தில் இந்திய முஸ்லிம்கள் முழுமையாக கலந்துகொள்வதைத் தடுக்கும் தடைகளை அகற்றுவது எவ்வாறு என்பது குறித்த சச்சார் குழு தனது பரிந்துரைகளை எடுத்துரைத்தது. இந்திய முஸ்லிம்களின் "பின்தங்கிய நிலை" அதாவது இந்திய மக்கள் தொகையில் முஸ்லிம்கள் 14% ஆக இருக்கும்போது, அவர்கள் இந்திய அதிகாரத்துவத்தில் 2.5% மட்டுமே உள்ளனர். இந்திய முஸ்லிம்கள் உள்ள நிலையானது பட்டியல் சாதியினரும் பட்டியல் பழங்குடியினரும் நிலைமைகளுக்கும் தாழ்ந்து இருப்பதாக சச்சார் குழு முடிவு செய்தது. சச்சார் குழுவின் இந்த அறிக்கையானது இந்திய முஸ்லீம்களின் சமத்துவமின்மை பிரச்சினையை தேசிய அளவிலான கவனத்திற்குக் கொண்டு வந்தது. இது இன்னும் தொடர்ந்து கொண்டிருக்கும் ஒரு விவாதத்தைத் தூண்டியது. குழுவின் கண்டுபிடிப்புகளுக்கு பதிலளிக்கும் வகையில், நிதியமைச்சர் ப. சிதம்பரம் தேசிய சிறுபான்மையினர் மேம்பாடு மற்றும் நிதிக் கழகத்திற்கான (என்.எம்.டி.எஃப்.சி) நிதியை அதிகரிக்க முன்மொழிந்தார்.